بزاف ديال صانعي المحتوى في يوتوب كيكونو غاديين مزيان، والفيديوهات ديالهم فعلا ممكن الواحد يستافد منها، حتى كيقررو في لحظة أنهم يقتلو راسهم بشوية بشوية. سيمو سدراتي كان غادي مزيان، ومؤخرا قلبها إشهارات، الواحد مورا لاخر، وعوض الناس يدخلو يشوفو المحتوى الزوين لي موالف كيقدم، دابا الا دخلتي غادي تلقا الحساب ديالو بحال شي وكالة إشهار. هنا ما كننتقدش من أجل الانتقاد وفقط، ولكن في الوقت لي كنقول فيه فلان كيخربق، قلت ان سيمو سدراتي كيخدم المحتوى ديالو مزيان، واليوم كنقول أنه غادي يمشي مع الركب وغادي يبدا يخربق. مزيان الواحد يدخل الصرف من مواقع التواصل ويخدم على راسو، ولكن اشهار مورا اشهار خلاه محط انتقاد من المتتبعين ديالو. 
الجرا ورا الفلوس حول حساب سيمو سدراتي من منصة لتقديم محتوى مفيد لمنصة ديال الإشهار 